
           Община Момчилград
           Област Кърджали

         Адрес: Момчилград 6800, ул.”26-ти декември” № 12, тел. 03631 / 78-41, факс 03631 / 78-49, е-mail: obshtina@momchilgrad.bg
Изх.№………………….

………………………….

ДО

ЗАСЕДАНИЕТО НА 

ОБЩИНСКИ СЪВЕТ

ГРАД МОМЧИЛГРАД

ДОКЛАДНА  ЗАПИСКА

от Илкнур Кязим – кмет на община Момчилград

ОТНОСНО: информация по чл.125 от Закона за публичните финанси за първо и второ тримесечия  на 2025 г.
УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,


Съгласно чл.125, ал.4 от Закона за публичните финанси, кметът представя в общинския съвет актуализирано разпределение на променения бюджет на тримесечие. Бюджетът на общината е приет с Решение №84/19.05.2025 г. и ето защо представяме промените по него заедно за първите две тримесечия на годината.

Към 30 юни на настоящата година са направени следните промени по бюджета на общината:

- постъпили средства от Министерство на финансите за закупуване на познавателни книжки, учебници, достъп до електронно четими учебници, учебни комплекти и учебни помагала за децата и за учениците от  I до ХII клас включително,  в общинските детски градини и училища за 2025 г. в  размер на 68 728 лева. По прихода на бюджета за държавни дейности са отнесени в увеличение на § 31-11 – обща допълваща субсидия, а в разходната част са отнесени за делегирани държавни дейности за учебни разходи: дейност „Неспециализирани училища“ – увеличение с 56 333 лева и  дейност „Детски градини” – увеличение с 12 395 лева;
- постъпили средства от Министерство на финансите в размер на 799 789 лева за субсидии за пътнически превози (252 184 лв. отнесени в разхода по § 43-01 на държавна д-ст „Др. дейности по    транспорта”), за компенсации на безплатни и с намалени цени пътувания (158 838 лв. по разхода на § 42-19 – др.помощи и обезщетения на държавна д-ст  „Други по социалното подпомагане“) и за безплатен превоз на ученици (388 767 лева отнесени по разхода на съответните параграфи за заплати, осигуровки, материали, командировки в страната, горива и външни услуги на държавна дейност „Др.по образованието”).  По прихода на бюджета за държавни дейности, постъпилите средства са отнесени по § 31-28;
- постъпили средства от Министерство на финансите в размер на 16 151 лева по прихода на §31-18 за покриване на част от транспортните разходи, извършвани по сключени договори за доставка на хляб и основни хранителни продукти в планински и малки селища с население до 500 души. По разхода са отразени по §43-09 (други субсидии и плащания) на делегирана държавна дейност „Др.дейности по икономиката”;
- постъпили средства от Министерство на финансите в размер на 163 519 лева  по прихода на § 31-18 за основен ремонт на спортна площадка на СУ „Никола Й.Вапцаров” – Момчилград. По разхода са отнесени в § 51-00 – основен ремонт, д.д.дейност „НУчилища”; 

- Министерство на финансите трансформира с 875 000 лева субсидията за капиталови разходи §31-13, в субсидия за др.целеви разходи -  § 31-18. Средствата са за текущи ремонти в местни дейности – „Изграждане, ремонт и поддържане на улична мрежа” – 795 000 лева и за „Спортни бази за спорт за всички” – 80 000 лева;

- корекция на средства от Министерство на финансите за делегирани от държавата дейности по образование съгласно информацията за 2025 г. Прихода на бюджета за държавни дейности  §31-11 (обща допълваща субсидия) е намален с 119 224 лв., а в разходната част  намалението е в държавна дейност „Неспециализирани училища” по § 10-98 – намаление със 78 895 лева и 11 ученика, в дейност „Детски градини“ – намаление на §10-98 с 47 808 лева и 5 деца. Субсидията за СУ „Никола Й.Вапцаров” – Момчилград е увеличена със 7 479 лева, отнесени за горива, вода и енергия;

- постъпили средства от Министерство на финансите за  възстановяване на транспортните разходи на педагогическите специалисти в  размер нa 65 164 лева. По прихода на бюджета за държавни дейности са отнесени по § 31-11, а в разходната част са отнесени за за външни услуги в  делегирани държ. дейности  „Неспециализирани училища“ в размер на 55 970 лева / в т.ч.: СУ „Никола Й. Вапцаров“ – Момчилград – 16 820 лв., ОУ „Д-р Петър Берон“ – Момчилград – 6 718 лв., ОУ „Никола Й. Вапцаров“ – с. Звездел – 11 192 лв., ОУ „Никола Й. Вапцаров“ – с. Груево – 4 888 лв., ОУ „Васил Левски“ – с. Равен – 4 967 лв., ОУ „Св. Св. Кирил Методий“ – с. Нановица – 11 385 лв./, дейност „Детски градини“ в размер на 8 938 лева за външни услуги /Обединено счетоводство „Образование“/, дейност „Център за подкрепа за личностно развитие“ в размер на 256 лева за външни услуги /Обединено счетоводство „Образование“/; 
- постъпили средства от Агенция за социално подпомагане в размер на  1 753 382 лева за социална услуга „Асистенти за лична помощ”. По прихода на бюджета за държавни дейности са по § 61-01 – трансфери между бюджети, в разхода са в държавна д-ст „Асистенти за лична помощ” за заплати, външни услуги, материали и осигуровки за 185 бр. нещатна численост;

- постъпили средства по бюджетната сметка на общината от фонд „Социална закрила” в размер на 33 405 лева по проект „Подобряване на материалната база и повишаване на възможностите за рехабилитация чрез закупуване на оборудване и обзавеждане за нуждите на Център за настаняване от семеен тип и Център за социална рехабилитация и интеграция в гр.Момчилград”. По прихода на бюджета за делегирани от държавата дейности са отнесени по § 61-01, в разходната част са отразени в д.д. дейности  „ЦНСТ” и „ЦСРИ” за придобиване на компютри и хардуер, машини, съоръжения, стопански инвентар и материали;
- постъпили средства от Агенция за социално подпомагане в размер на  34 623 лева за  възнаграждения на приемни семейства и издръжка на децата, настанени в приемни семейства. 

По прихода на бюджета за държавни дейности са по § 61-01 –трансфери между бюджети, в разхода са в държавна д-ст „Програми за закрила на детето” за заплати, материали, осигуровки, обезщетения и помощи;


- постъпили средства от  Агенция по заетостта в  размер на 32 713 лева. По прихода на бюджета за държавни дейности са отнесени по § 61-05, а в разходната част са отнесени за делегирана държавна дейност 532 „Програми за временна заетост“ за заплати на 4 бр. нещатен персонал и осигуровки;
- постъпили средства по бюджетната сметка на Обединено счетоводство „Образование“ от дарение от ЗК „Лев Инс” в размер на 1 000 лева. По прихода на бюджета за местни  дейности  са отнесени по § 45-01, в разходната част са отразени в местна дейност „Културни дейности“ за външни услуги;
- постъпили средства от РА по проект „Подобряване енергийната ефективност на сградата на ДГ „Щастливо детство” - по прихода за местни дейности  –  увеличение на § 61-01 с 88 339 лева и намаление на §62-02 с  88 339 лева;
- директорът на ОУ „Д-р П.Берон” – гр. Момчилград прави вътрешни компенсирани промени по бюджета на училището, като намалява разходите за заплати и общински такси с 5 000 лева и увеличава  разходите за храна, текущ и основен ремонт  с 5 000 лева;
- постъпили средства в ОУ „Д-р П.Берон” – гр. Момчилград от продадено отпадъчно желязо – 106 лева по §36-19 – др.неданъчни приходи, отнесени за материали на училището.
От началото на годината до 30.06.2025 г., по сметкитe на второстепенните разпоредители постъпиха средства по Програма  „Образование 2021-2027” ЕСФ, в изпълнение на проект „Успех за теб“ в размер на 13 181 лева за СУ „Никола Й.Вапцаров”, по проект „Силен старт”  – 91 085 лева за Детски градини. Средствата са разпределени за заплати, осигуровки, материали и придобиване на компютри и хардуер в  делегираните държавни дейности „Детски градини” и  „Неспециализирани училища“.
През второ и трето тримесечие на тази година, по сметките за средства от ЕС на второстепенните разпоредители постъпиха средства по Национален план за възстановяване и устойчивост, в изпълнение на проект „Училищна  STEM среда“ в размер на 146 088 лева за двете училища в града и училищата в с.Груево, с.Звездел и с.Равен. Средствата са разпределени за заплати, осигуровки, материали, външни услуги, текущ ремонт, придобиване на стопански инвентар, други ДМА, компютри и хардуер,  в  делегирана държавна дейност  „Неспециализирани училища“.
Към 30 юни е актуализирана и сметката за средства от ЕС – Разплащателна Агенция със средствата в размер на 88 339 лева по прихода на §62-01 и с 12 601 лева по §63-01, съответно и по разхода на местна дейност „Детски градини” за  външни услуги и основен ремонт.
Предвид изложеното и  на основание чл.21, ал.1, т.6 от Закона за местното самоуправление и местната администрация  и чл.125, ал.4 от Закона за публичните финанси, предлагам Общинския съвет да обсъди и приеме следното 
                                                                                                                                            ПРОЕКТ-
Р Е Ш Е Н И Е :

          1. Общински съвет -  Момчилград приема информацията за актуализираното разпределение на променения бюджет на общината за  първо и второ тримесечия на 2025 година  по Приложение №1 -  за бюджета и  Приложение №2 за сметката за средства от Европейския съюз, които са неразделна част от решението.
С уважение,

 Илкнур Кязим
Кмет на община Момчилград

Съгласувал:

Мерал Мехмед, началник отдел “ФСД”

Изготвил:

Елена Вълчева, гл. експерт в ОА

